L-ebda kontestazzjoni għan-nominazzjonijiet mitfugħin għall-karigi ġodda fil-PL Daniel Micallef mistenni li jkun id-Deputat Mexxej għall-Affarijiet li jmiss tal-Partit Laburista, b'Ramona Attard bħala l-President il-ġdid tal-Partit wara li sejħa għan-nominazzjonijiet għalqet illum mingħajr aktar sottomissjonijiet. Micallef li attwalment huwa l-President tal-PL se jkun qed jimla r-rwol li ġie vakat minn Chris Cardona. Il-PL il-ġimgħa li għaddiet approva emenda fl-istatut tiegħu li issa jisħaq li d-deputat mexxej ġdid għall-affarijiet tal-partit m'għandux jokkupa r-rwol ta' Membru Parlamentari. Ma kienx hemm ukoll aktar sottomissjonijiet ta' nominazzjonijiet għall-kariga ta' viċi president, segretarju organizzativ u segretarju internazzjonali, bil-karigi rispettivi mistennijin jimtlew minn Louis Gatt, William Lewis u Marc Vella Bonnici.